text: अहमदाबाद: कांग्रेस के वरिष्ठ नेता अहमद पटेल ने कहा है कि वह कभी गुजरात का सीएम नहीं बनना चाहता था. यह बात उन्होंने एनडीटीवी से खास बातचीत में कही है. गौरतलब है कि चुनाव से पहले इस बात की चर्चा थी कि अगर कांग्रेस गुजरात में जीतती है तो अहमद पटेल इस पद के प्रबल दावेदार हैं. हालांकि उनके नाम के अलावा शक्ति सिंह गोहिल अर्जुन मोढ़वाडिया और सिद्धार्थ पटेल का भी नाम चर्चा में था. लेकिन तीनों ही चुनाव हार गए हैं.